title: 2013/337/ES: Dalībvalstu valdību pārstāvju Lēmums ( 2013. gada 26. jūnijs ), ar ko ieceļ amatā Vispārējās tiesas tiesnešus

text:
               29.6.2013

               LV

               Eiropas Savienības Oficiālais Vēstnesis

               L 179/93

         DALĪBVALSTU VALDĪBU PĀRSTĀVJU LĒMUMS
   (2013. gada 26. jūnijs),
   ar ko ieceļ amatā Vispārējās tiesas tiesnešus
   (2013/337/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Vispārējās tiesas trīspadsmit tiesnešu pilnvaru termiņš beidzas 2013. gada 31. augustā. Tāpēc būtu jāieceļ jauni tiesneši laikposmam no 2013. gada 1. septembra līdz 2019. gada 31. augustam.

               (2)

               Ir ierosināts Guido BERARDIS kungu, Eugène BUTTIGIEG kungu un Carl WETTER kungu iecelt amatā atkārtoti.

               (3)

               Brīvajām Vispārējās tiesas tiesnešu amata vietām ir ierosinātas Anthony COLLINS kunga, Stéphane GERVASONI kunga un Ignacio ULLOA RUBIO kunga kandidatūras.

               (4)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Guido BERARDIS kunga, Eugène BUTTIGIEG kunga, Anthony COLLINS kunga, Stéphane GERVASONI kunga, Ignacio ULLOA RUBIO kunga un Carl WETTER kunga atbilstību Vispārējās tiesas tiesnešu pienākumu veikšanai,

         IR PIEŅĒMUŠI ŠO LĒMUMU.
   1. pants
   Ar šo par Vispārējās tiesas tiesnešiem laikposmam no 2013. gada 1. septembra līdz 2019. gada 31. augustam tiek iecelti:

               —

                  Guido BERARDIS kungs,

               —

                  Eugène BUTTIGIEG kungs,

               —

                  Anthony COLLINS kungs,

               —

                  Stéphane GERVASONI kungs,

               —

                  Ignacio ULLOA RUBIO kungs,

               —

                  Carl WETTER kungs.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 26. jūnijā

            priekšsēdētājs

         R. MONTGOMERY


title: Politikas un drošības komitejas Lēmums (KĀDP) 2015/247 ( 2015. gada 10. februāris ) par Eiropas Savienības Policijas misijas Afganistānā ( EUPOL AFGHANISTAN ) misijas vadītāja iecelšanu (EUPOL AFGHANISTAN/1/2015)

text:
               17.2.2015

               LV

               Eiropas Savienības Oficiālais Vēstnesis

               L 41/24

         POLITIKAS UN DROŠĪBAS KOMITEJAS LĒMUMS (KĀDP) 2015/247
   (2015. gada 10. februāris)
   par Eiropas Savienības Policijas misijas Afganistānā (EUPOL AFGHANISTAN) misijas vadītāja iecelšanu (EUPOL AFGHANISTAN/1/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/279/KĀDP (2010. gada 18. maijs) par Eiropas Savienības Policijas misiju Afganistānā (EUPOL AFGHANISTAN) (1) un jo īpaši tā 10. panta 1. punktu,
   tā kā:

               (1)

               Ievērojot Lēmuma 2010/279/KĀDP 10. panta 1. punktu, Padome saskaņā ar Līguma 38. panta trešo daļu pilnvaroja Politikas un drošības komiteju pieņemt attiecīgus lēmumus, lai veiktu misijas EUPOL AFGHANISTAN politisku kontroli un dotu tai stratēģiskus norādījumus, tostarp pieņemt lēmumu par misijas vadītāja iecelšanu.

               (2)

               Padome 2014. gada 17. decembrī pieņēma Lēmumu 2014/922/KĀDP (2), ar ko EUPOL AFGHANISTAN pagarina līdz 2016. gada 31. decembrim.

               (3)

               Savienības Augstā pārstāve ārlietās un drošības politikas jautājumos ir ieteikusi par EUPOL AFGHANISTAN misijas vadītāju no 2015. gada 16. februāra līdz 2015. gada 31. decembrim iecelt Pia STJERNVALL kundzi,

         IR PIEŅĒMUSI ŠO LĒMUMU.
   1. pants
   Ar šo Pia STJERNVALL kundze tiek iecelta par EUPOL AFGANISTAN misijas vadītāju no 2015. gada 16. februāra līdz 2015. gada 31. decembrim.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 10. februārī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 123, 19.5.2010., 4. lpp.

      (2)  Padomes Lēmums 2014/922/KĀDP (2014. gada 17. decembris), ar ko groza un pagarina Lēmumu 2010/279/KĀDP par Eiropas Savienības Policijas misiju Afganistānā (EUPOL AFGHANISTAN) (OV L 363, 18.12.2014., 152. lpp.).


title: EBTA valstu Pastāvīgās komitejas Lēmums Nr. 1/2016/SC (2016. gada 28. aprīlis) par iekšējo izmaksu sadalīšanu [2016/1660]

text:
               15.9.2016

               LV

               Eiropas Savienības Oficiālais Vēstnesis

               L 247/27

         EBTA VALSTU PASTĀVĪGĀS KOMITEJAS LĒMUMS
   Nr. 1/2016/SC
   (2016. gada 28. aprīlis)
   par iekšējo izmaksu sadalīšanu [2016/1660]
   EBTA VALSTU PASTĀVĪGĀ KOMITEJA,
   IR NOLĒMUSI ŠĀDI.
   1. pants
   Islandes, Lihtenšteinas un Norvēģijas (turpmāk – “EBTA valstis”) iemaksas EEZ finanšu mehānismā 2014.–2021. gadam jāsadala septiņās ikgadējās daļās un jānosaka, pamatojoties uz 2. pantu.
   2. pants
   1.   EBTA valstu iemaksas EEZ finanšu mehānismā 2014.–2021. gadam tiek aprēķinātas, pamatojoties uz to iekšzemes kopproduktu (IKP).
   2.   Katrai EBTA valsts iemaksai par konkrētu finanšu gadu t ir jābalstās uz pieejamajiem IKP datiem par t – 2 gadu, un tai ir jāatbilst šīs valsts IKP daļai (t – 2) EBTA valstu kopējā IKP (t – 2).
   3.   Katra EBTA valsts katru gadu līdz 1. martam paziņo savus datus par IKP, pamatojoties uz kuriem ir jāaprēķina iemaksas par konkrēto gadu t. Šie dati attiecas uz t – 2 gadu.
   4.   Iemaksas izsaka euro naudas vienībās.
   3. pants
   Kādas EBTA valsts pievienošanās ES neskar tās pienākumu veikt iemaksas EEZ finanšu mehānismā laika posmā no 2014. līdz 2021. gadam atbilstoši šim lēmumam.
   4. pants
   Šis lēmums stājas spēkā tā pieņemšanas dienā vai dienā, kad stājas spēkā tiesību akts, ar ko izveido EEZ finanšu mehānismu laika periodam no 2014. līdz 2021. gadam.
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2016. gada 28. aprīlī

            Pastāvīgās komitejas vārdā –

            priekšsēdētājs

         Kurt JÄGER

            ģenerālsekretārs

         Kristinn F. ÁRNASON

      PIELIKUMS
      Pastāvīgā komiteja nolemj, ka, pirms tiks noslēgtas iespējamās sarunas attiecībā uz finanšu iemaksām pēc 2021. gada, kas paredzētas, lai samazinātu ekonomiskās un sociālās atšķirības EEZ, notiks izmaksu sadalīšanas mehānisma pārskatīšana, paredzot, ka aprēķina veikšanai IKP aizstāj ar NKI.


title: Padomes Lēmums (2017. gada 27. marts), ar ko atjauno Eiropas Profesionālās izglītības attīstības centra valdi

text:
               31.3.2017

               LV

               Eiropas Savienības Oficiālais Vēstnesis

               C 101/4

         PADOMES LĒMUMS
   (2017. gada 27. marts),
   ar ko atjauno Eiropas Profesionālās izglītības attīstības centra valdi
   (2017/C 101/06)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Portugāles valdības iesniegto kandidatūru,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Pēc Isilda FERNANDES kundzes atkāpšanās no amata Centra valdē ir atbrīvojusies Portugāles locekļa vieta valdības pārstāvju kategorijā.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2018. gada 17. septembrī,

         IR PIEŅĒMUSI ŠO LĒMUMU.
   1. pants
   Ar šo minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku, proti, līdz 2018. gada 17. septembrim.
   VALDĪBAS PĀRSTĀVJI

               PORTUGĀLE

                  Fernando CATARINO JOSÉ kungs

         2. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Briselē, 2017. gada 27. martā

            Padomes vārdā –

            priekšsēdētājs

         C. ABELA

      (1)  OV L 39, 13.2.1975., 1. lpp.

      (2)  OV C 232, 16.7.2015., 2. lpp.

      (3)  OV C 305, 16.9.2015., 2. lpp.


Svarīgs juridisks paziņojums

|

2013/362/ES: Eiropas Centrālās bankas Lēmums ( 2013. gada 21. jūnijs ) par to, kā ārpus eurozonas nacionālās centrālās bankas apmaksā Eiropas Centrālās bankas kapitālu (ECB/2013/20)

Oficiālais Vēstnesis L 187 , 06/07/2013 Lpp. 0025 - 0026

		Eiropas Centrālās bankas Lēmums( 2013. gada 21. jūnijs)par to, kā ārpus eurozonas nacionālās centrālās bankas apmaksā Eiropas Centrālās bankas kapitālu(ECB/2013/20)(2013/362/ES)EIROPAS CENTRĀLĀS BANKAS ĢENERĀLPADOME,ņemot vērā Eiropas Centrālo banku sistēmas un Eiropas Centrālās bankas Statūtus (tālāk tekstā – "ECBS Statūti") un jo īpaši to 47. pantu,tā kā:(1) ECBS Statūtu 47. pants nosaka, ka to dalībvalstu nacionālās centrālās bankas, uz kurām attiecas izņēmums (tālāk tekstā – "ārpus eurozonas NCB"), neapmaksā kapitālu, ko tās parakstījušas, ja vien Ģenerālpadome ar balsu vairākumu, kas pārstāv vismaz divas trešdaļas no Eiropas Centrālās bankas (ECB) parakstītā kapitāla un vismaz pusi no akcionāriem, nenolemj, ka konkrēta minimālā procentuālā daļa no parakstītā kapitāla ir jāapmaksā kā ieguldījums, ar ko sedz ECB darbības izmaksas.(2) 2010. gada 13. decembra Lēmuma ECB/2010/28 par to, kā ārpus eurozonas nacionālās centrālās bankas apmaksā Eiropas Centrālās bankas kapitālu [1], 1. pantā ir noteikts, ka ikviena ārpus eurozonas NCB 2010. gada 29. decembrī apmaksā 3,75 % no savas daļas ECB parakstītajā kapitālā.(3) Ņemot vērā, ka 2013. gada 1. jūlijā Horvātija pievienojas Eiropas Savienībai un tās nacionālā centrālā banka (NCB) – Hrvatska narodna banka – iestājas Eiropas Centrālo banku sistēmā (ECBS), 2013. gada 21. jūnija Lēmums ECB/2013/17 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā [2] paredz Eiropas Centrālās bankas (ECB) kapitāla parakstīšanas atslēgas (tālāk tekstā – "kapitāla atslēga") paplašināšanu atbilstoši ECBS Statūtu 29.1. pantam, kā arī jaunus NCB piešķirtos (paplašinātās) kapitāla atslēgas svērumus (tālāk tekstā – "kapitāla atslēgas svērumi"), kas stājas spēkā 2013. gada 1. jūlijā.(4) No 2013. gada 1. jūlija ECB parakstītais kapitāls būs 10825007069,61 euro.(5) Kapitāla atslēgas paplašināšanas dēļ ir jāpieņem jauns ECB lēmums, ar ko 2013. gada 1. jūlijā atceļ Lēmumu ECB/2010/28 un nosaka ECB parakstītā kapitāla procentuālo daļu, ko ārpus eurozonas NCB apmaksā 2013. gada 1. jūlijā.(6) Saskaņā ar Eiropas Centrālās bankas Ģenerālpadomes reglamenta [3] 3.5. pantu Hrvatska narodna banka vadītājam pirms šā lēmuma pieņemšanas bija iespēja sniegt savus apsvērumus,IR PIEŅĒMUSI ŠO LĒMUMU.1. pantsParakstītā un apmaksātā kapitāla apmērs un veidsIkviena ārpus eurozonas NCB 2013. gada 1. jūlijā apmaksā 3,75 % no savas daļas ECB parakstītajā kapitālā. Ņemot vērā Lēmuma ECB/2013/17 2. pantā noteiktos jaunos kapitāla atslēgas svērumus, ikvienas ārpus eurozonas NCB kopējais parakstītais kapitāls un kopējais apmaksātais kapitāls ir vienāds ar attiecīgo summu, kas norādīta šajā tabulā, iepretim tās nosaukumam:(EUR) |Ārpus eurozonas NCB | Parakstītais kapitāls ( 2013. gada 1. jūlijā) | Apmaksātais kapitāls ( 2013. gada 1. jūlijā) |Българска народна банка (Bulgārijas Nacionālā banka) | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |2. pantsApmaksātā kapitāla korekcija1. Ņemot vērā, ka saskaņā ar Lēmumu ECB/2010/28 ikviena ārpus eurozonas NCB (izņemot Hrvatska narodna banka) jau ir apmaksājusi 3,75 % no savas daļas ECB parakstītajā kapitālā (uz 2013. gada 30. jūniju), ikviena no tām papildus pārskaita uz ECB tādu summu vai attiecīgi saņem atpakaļ no ECB tādu summu, lai rezultāts atbilstu 1. panta tabulas trešajā ailē norādītajām summām.2. Hrvatska narodna banka pārskaita uz ECB summu, kas norādīta 1. panta tabulas trešajā ailē, iepretim tās nosaukumam.3. Šajā pantā paredzētos pārskaitījumus veic saskaņā ar 2013. gada 21. jūnija Lēmumu ECB/2013/18, ar ko nosaka noteikumus un nosacījumus Eiropas Centrālas bankas kapitāla daļu nodošanai starp nacionālajām centrālajām bankām un apmaksātā kapitāla koriģēšanai [4].3. pantsStāšanās spēkā un atcelšana1. Šis lēmums stājas spēkā 2013. gada 1. jūlijā.2. Lēmums ECB/2010/28 tiek atcelts no 2013. gada 1. jūlija.3. Atsauces uz Lēmumu ECB/2010/28 uzskata par atsaucēm uz šo lēmumu.Frankfurtē pie Mainas, 2013. gada 21. jūnijāECB prezidentsMario Draghi[1] OV L 11, 15.1.2011., 56. lpp.[2] Skatīt šā Oficiālā Vēstneša 15. lpp.[3] 2004. gada 17. jūnija Lēmums ECB/2004/12, ar kuru pieņem Eiropas Centrālās bankas Ģenerālpadomes reglamentu (OV L 230, 30.6.2004., 61. lpp.).[4] Skatīt šā Oficiālā Vēstneša 17. lpp.--------------------------------------------------


title: 2005/795/EK: Padomes Lēmums (2005. gada 7. novembris), ar ko nomaina Eiropas Sociālā fonda komitejas locekļus

text:
               17.11.2005

               LV

               Eiropas Savienības Oficiālais Vēstnesis

               L 300/61

         PADOMES LĒMUMS
   (2005. gada 7. novembris),
   ar ko nomaina Eiropas Sociālā fonda komitejas locekļus
   (2005/795/EK)
   EIROPAS SAVIENĪBAS PADOME,
   ņemot vērā Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem (1), un jo īpaši tās 49. pantu,
   ņemot vērā Padomes 2004. gada 24. septembra Lēmumu, ar ko ieceļ locekļus un locekļu aizstājējus komitejā, kas paredzēta EK līguma 147. pantā (2),
   ņemot vērā Komisijas priekšlikumu,
   tā kā:

               (1)

               Padome ar 2004. gada 24. septembra Lēmumu, lemjot par Komisijas iesniegto priekšlikumu, iecēla amatā Eiropas Sociālā fonda locekļus un locekļu aizstājējus līdz 2007. gada 30. aprīlim.

               (2)

               Pa šo laiku ir atbrīvojušās dažu locekļu amata vietas sakarā ar to atkāpšanos no amata.

               (3)

               Būtu jāieceļ Eiropas Sociālā fonda locekļi brīvajām amata vietām,

         IR PIEŅĒMUSI ŠO LĒMUMU.
   Vienīgais pants
   Ar šo personas, kuras norādītas pielikumā, ieceļ par Eiropas Sociālā fonda locekļiem uz atlikušo pilnvaru laiku līdz 2007. gada 30. aprīlim.

      Briselē, 2005. gada 7. novembrī

            Padomes vārdā —

            priekšsēdētājs

         J. STRAW

      (1)  OV L 161, 26.6.1999., 1. lpp.

      (2)  OV C 252, 12.10.2005., 1. lpp.
   PIELIKUMS

               Dalībvalsts

               Pārstāvētā kategorija

               Loceklis/locekļa aizstājējs

               Vārds

               Nomainītā persona

               Beļģija

               valdības pārstāvji

               loceklis

                  Günther MATTHEUSSENS kungs

                  Dominik ROLAND kungs

               Čehijas Republika

               valdības pārstāvji

               loceklis

                  Čestmír SAJDA kungs

                  František KONÍČEK kungs

               valdības pārstāvji

               locekļa aizstājējs

                  Markéta PĚCHOUČKOVÁ kundze

                  Tomáš KUCHTÍK kungs

               darba devēju pārstāvji

               loceklis

                  Josef FORNŮSEK kungs

                  Jiri KOHOUTEK kungs

               Dānija

               darba devēju pārstāvji

               loceklis

                  Lise PONTOPPIDAN kundze

                  Lise SKANTING kundze

               darba ņēmēju pārstāvji

               locekļa aizstājējs

                  Poul HANSEN kungs

                  Tyge GROES kungs

               Vācija

               darba ņēmēju pārstāvji

               loceklis

                  Hans-Detlev KÜLLER kungs

                  Jochen LAUX kungs

               Igaunija

               valdības pārstāvji

               loceklis

                  Merlin ORGLA kundze

                  Kertu SAKS kundze

               valdības pārstāvji

               locekļa aizstājējs

                  Mari VÄLI kundze

                  Merlin ORGLA kundze

               Grieķija

               valdības pārstāvji

               loceklis

                  Georgios ZERVOS kungs

                  Anna DALAPORTA kundze

               valdības pārstāvji

               loceklis

                  Dimitrios KYROUSIS kungs

                  Magas KONSTANTINOS kungs

               valdības pārstāvji

               locekļa aizstājējs

               —

                  Ourania ANTHOPOULOU
                   (1) kundze

               Spānija

               valdības pārstāvji

               loceklis

               —

                  Gonzalo GÓMEZ DE VILLALOBOS
                   (1) kungs

               valdības pārstāvji

               locekļa aizstājējs

                  Carlos GARCÍA de CORTÁZAR kungs

                  Miguel COLINA ROBLEDO kungs

               darba ņēmēju pārstāvji

               loceklis

                  Ana HERMOSO CANOURA kundze

                  Ana HERMOSO
                   (2) kundze

               Francija

               darba devēju pārstāvji

               locekļa aizstājējs

                  Gaetan BEZIER kungs

                  Alexandra DENIS kundze

               Īrija

               valdības pārstāvji

               loceklis

                  Vincent LANDERS kungs

                  William PARNELL kungs

               Itālija

               valdības pārstāvji

               loceklis

                  Vera MARINCIONI kundze

                  Aviana BULGARELLI kundze

               darba devēju pārstāvji

               loceklis

                  Bruno SCAZZOCCHIO kungs

                  Claudio GENTILI kungs

               darba devēju pārstāvji

               loceklis

                  Ilaria DI CROCE kundze

                  Eleonora PISICCHIO kundze

               Kipra

               darba ņēmēju pārstāvji

               locekļa aizstājējs

                  Diomides DIOMIDOUS kungs

                  Diomedes DIOMEDOUS
                   (2) kungs

               Latvija

               darba ņēmēju pārstāvji

               loceklis

                  Linda ROMELE kundze

                  Iveta OZOLA kundze

               Lietuva

               darba devēju pārstāvji

               loceklis

                  Vaidotas LEVICKIS kungs

                  Vaidotas LEVICKAS
                   (2) kungs

               darba devēju pārstāvji

               locekļa aizstājējs

                  Marija ZOKAITE kundze

                  Laura SIRVYDIENE kundze

               Ungārija

               valdības pārstāvji

               loceklis

                  Judit TÖRÖKNE RÓZSA kundze

                  Judit RÓZSA
                   (2) kundze

               Malta

               valdības pārstāvji

               locekļa aizstājējs

                  Robert TABONE kungs

                  Sue VELLA kundze

               darba ņēmēju pārstāvji

               locekļa aizstājējs

                  Anthony MICALLEF DEBONO kungs

                  Charles MAGRO kungs

               Polija

               darba devēju pārstāvji

               loceklis

                  Jacek STRZELECKI kungs

                  Andrzej JANKOWSKI kungs

               Portugāle

               valdības pārstāvji

               locekļa aizstājējs

                  Ramiro RIBEIRO DE ALMEIDA kungs

                  José REALINHO DE MATOS kungs

               darba ņēmēju pārstāvji

               loceklis

                  Georges CASULA kungs

                  Eugénio Óscar GARCIA DA ROSA kungs

               Slovēnija

               valdības pārstāvji

               loceklis

                  Neva MAHER kundze

                  Staša BALOH-PLAHUTNIK kundze

               valdības pārstāvji

               loceklis

                  Vesna MILETIČ kundze

                  Nastja STERGAR kundze

               Slovākija

               valdības pārstāvji

               loceklis

                  Ján RUDOLF kungs

                  Andrea KOSTOLNÁ kundze

               darba devēju pārstāvji

               loceklis

                  Viola KROMEROVÁ kundze

                  Daniel HRDINA kungs

               darba devēju pārstāvji

               locekļa aizstājējs

                  Peter MOLNÁR kungs

                  Viola KROMEROVÁ kundze

               darba ņēmēju pārstāvji

               locekļa aizstājējs

                  Naile PROKESOVÁ kundze

                  MARGITA ANČICOVÁ kundze

               Somija

               darba devēju pārstāvji

               locekļa aizstājējs

                  Mikko RÄSÄNEN kungs

                  Jukka AHTELA kungs

               darba ņēmēju pārstāvji

               loceklis

                  Tom HOLMROOS kungs

                  Mervi HUUSKONEN kundze

               Zviedrija

               valdības pārstāvji

               loceklis

                  Johannes WIKMAN kungs

                  Ingmar PAULSSON kungs

               darba ņēmēju pārstāvji

               loceklis

                  Erika BERNDT kundze

                  Erika KJELLSTRAND
                   (2) kundze

               Apvienotā Karaliste

               darba devēju pārstāvji

               loceklis

                  Neil CARBERRY kungs

                  Antony THOMPSON kungs

      (1)  Šobrīd nav aizstāts.

      (2)  Iepriekšējā lēmuma labojums.


title: Padomes Lēmums (ES) 2015/1036 (2015. gada 7. maijs) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Samoa Neatkarīgo Valsti par īstermiņa uzturēšanās vīzu režīma atcelšanu

text:
               3.7.2015

               LV

               Eiropas Savienības Oficiālais Vēstnesis

               L 173/55

         PADOMES LĒMUMS (ES) 2015/1036
   (2015. gada 7. maijs)
   par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Samoa Neatkarīgo Valsti par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Eiropas Parlamenta un Padomes Regulu (ES) Nr. 509/2014 (1) atsauci uz Samoa Neatkarīgo Valsti pārcēla no Padomes Regulas (EK) Nr. 539/2001 (2) I pielikuma uz II pielikumu.

               (2)

               Minētajai atsaucei uz Samoa Neatkarīgo Valsti ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.

               (3)

               Padome 2014. gada 9. oktobrī pieņēma lēmumu, ar ko pilnvaroja Komisiju sākt sarunas ar Samoa Neatkarīgo Valsti par to, lai noslēgtu nolīgumu starp Eiropas Savienību un Samoa Neatkarīgo Valsti par īstermiņa uzturēšanās vīzu režīma atcelšanu (“nolīgums”).

               (4)

               Sarunas par nolīgumu tika sāktas 2014. gada 19. novembrī, un tās veiksmīgi pabeidza, nolīgumu parafējot vēstuļu apmaiņas veidā 2014. gada 15. decembrī.

               (5)

               Nolīgums būtu jāparaksta, un nolīgumam pievienotās deklarācijas būtu jāapstiprina Savienības vārdā. Nolīgums būtu jāpiemēro provizoriski no tā parakstīšanas dienas, kamēr nav pabeigtas procedūras tā oficiālai noslēgšanai.

               (6)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (7)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauta Nolīguma starp Eiropas Savienību un Samoa Neatkarīgo Valsti par īstermiņa uzturēšanās vīzu režīma atcelšanu (“nolīgums”) parakstīšana, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Savienības vārdā apstiprina šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Nolīgumu piemēro provizoriski no tā parakstīšanas dienas (5) līdz tā noslēgšanas procedūru pabeigšanai.
   5. pants
   Šis lēmums stājas spēkā tā pieņemšanas dienā.

      Briselē, 2015. gada 7. maijā

            Padomes vārdā –

            priekšsēdētājs

         E. RINKĒVIČS

      (1)  Eiropas Parlamenta un Padomes Regula (ES) Nr. 509/2014 (2014. gada 15. maijs), ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 149, 20.5.2014., 67. lpp.).

      (2)  Padomes Regula (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 81, 21.3.2001., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma parakstīšanas datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2013/138/ES: Padomes Lēmums ( 2013. gada 18. marts ), ar ko nosaka nostāju, kas Eiropas Savienības vārdā jāieņem Starptautiskajā Graudu padomē par 1995. gada Graudu tirdzniecības konvencijas termiņa pagarināšanu

text:
               20.3.2013

               LV

               Eiropas Savienības Oficiālais Vēstnesis

               L 77/1

         PADOMES LĒMUMS
   (2013. gada 18. marts),
   ar ko nosaka nostāju, kas Eiropas Savienības vārdā jāieņem Starptautiskajā Graudu padomē par 1995. gada Graudu tirdzniecības konvencijas termiņa pagarināšanu
   (2013/138/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   1995. gada Graudu tirdzniecības konvencija tika noslēgta ar Padomes Lēmumu 96/88/EK (1), un tās termiņš ir ticis regulāri pagarināts uz turpmākiem divu gadu laikposmiem. Pēdējo reizi minētās konvencijas termiņu ar Starptautiskās Graudu padomes lēmumu pagarināja 2011. gada jūnijā, un tā būs spēkā līdz 2013. gada 30. jūnijam. Savienības interesēs ir atkārtoti pagarināt termiņu. Tāpēc Komisija, kas pārstāv Savienību Graudu tirdzniecības padomē, būtu jāpilnvaro balsot par šādu pagarinājumu,
   IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Starptautiskajā Graudu padomē, ir balsot par 1995. gada Graudu tirdzniecības konvencijas termiņa turpmāku pagarināšanu uz laikposmu līdz diviem gadiem.
   Ar šo Komisija tiek pilnvarota paust šo nostāju Starptautiskajā Graudu padomē.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 18. martā

            Padomes vārdā –

            priekšsēdētājs

         S. COVENEY

      (1)  OV L 21, 27.1.1996., 47. lpp.


title: Komisijas Lēmums ( 2014. gada 5. maijs ), par Eiropas Statistikas padomdevējas komitejas astoņu locekļu iecelšanu

text:
               8.5.2014

               LV

               Eiropas Savienības Oficiālais Vēstnesis

               C 138/2

         KOMISIJAS LĒMUMS
   (2014. gada 5. maijs)
   par Eiropas Statistikas padomdevējas komitejas astoņu locekļu iecelšanu
   (2014/C 138/02)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Lēmumu Nr. 234/2008/EK, ar ko izveido Eiropas Statistikas padomdevēju komiteju un atceļ Padomes Lēmumu 91/116/EEK (1), un jo īpaši tā 4. panta 1. punkta a) apakšpunktu,
   apspriedusies ar Padomi,
   apspriedusies ar Eiropas Parlamentu,
   tā kā:

               (1)

               Eiropas Statistikas padomdevējā komitejā ir 24 locekļi.

               (2)

               Saskaņā ar Lēmuma Nr. 234/2008/EK 4. panta 1. punktu Komisija, apspriedusies ar Eiropas Parlamentu un Padomi, ieceļ astoņus komitejas locekļus.

               (3)

               Dalībvalstis ir iesniegušas Komisijai sarakstu ar kandidātiem, kuriem ir vispāratzīta kvalifikācija statistikas jomā.

               (4)

               Ieceļot šos astoņus locekļus, Komisija ir centusies panākt, lai tie samērīgi pārstāvētu lietotājus, respondentus un citas Kopienas statistikā ieinteresētās personas (tostarp zinātnieku aprindas, sociālos partnerus un pilsonisko sabiedrību).

               (5)

               Ir izveidots rezerves saraksts, kas izmantojams iecelto komitejas locekļu atkāpšanās gadījumā vai tad, ja tie negaidīti nav pieejami. Izvēloties komitejas locekļus no rezerves saraksta, cenšas saglabāt līdzsvaru starp lietotāju grupām,

         IR PIEŅĒMUSI ŠO LĒMUMU.
   1. pants
   Ar šo pielikumā minētās personas ieceļ par Eiropas Statistikas padomdevējas komitejas locekļiem uz amata pilnvaru termiņu – pieciem gadiem.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2014. gada 5. maijā

            Komisijas vārdā –

            priekšsēdētājs

         José Manuel BARROSO

      (1)  OV L 73, 15.3.2008., 13. lpp.

      PIELIKUMS

         Axel Börsch-Supan

         Maria João Casanova de Araújo e Sá Valente Rosa

         Tasos C. Christofides

         Irena Kotowska

         Frances Ruane

         Lena Sommestad

         Ineke Stoop

         Ildefonso Villàn Criado

         Rezerves saraksts

         Asta Manninen

         Audroné Jakaitiene

         Mojca Bavdaž

         Sotiris Nikas

         Roxane Silbermann